EARTH แถลงข่าวเปิดแผนธุรกิจ
EARTH แถลงข่าวเปิดแผนธุรกิจ ยันอนาคตถ่านหินยังสดใส-ผู้ถือหุ้นรายใหญ่สามัคคีพร้อมหนุนการทำงาน 
24 พ.ค. 2560

คุณขจรพงศ์ คำดี ประธานกรรมการบริหาร บริษัท เอ็นเนอร์ยี่ เอิร์ธ จำกัด (มหาชน) หรือ EARTH พร้อมคุณธนาวรรธน์ ประทุมสุวรรณ์ กรรมการผู้จัดการ และคุณพิบูล พิหเคนทร์ กรรมการบริหาร  ร่วมแถลงข่าว “เปิดแผนธุรกิจ ยืนยันอนาคตถ่านหินยังสดใส-ผู้ถือหุ้นรายใหญ่สามัคคีพร้อมสนับสนุนการทำงาน”
โดยประเมินธุรกิจช่วงที่เหลือของปีนี้จะขยายตัวอย่างโดดเด่น เนื่องจากสามารถบริหารต้นทุนได้อย่างมีประสิทธิภาพ และมีคำสั่งซื้อเข้ามาอย่างสม่ำเสมอ ขอให้ผู้ถือหุ้นมั่นใจ บริษัทยังมีความมั่นคง มีอนาคต ทั้งการเติบโตทางธุรกิจ และความแข็งแกร่งทางด้านการเงิน และยังคงดำเนินธุรกิจตามแผนที่ได้วางไว้ พร้อมตั้งเป้าปริมาณการจัดจำหน่ายถ่านหินปีนี้จะอยู่ที่ 15 ล้านตัน ส่วนรายได้จะเติบโตแบบก้าวกระโดดอยู่ที่ 30,000 ล้านบาท หรือเพิ่มขึ้นไม่ต่ำกว่า 50 %